b"\n_START_ARTICLE_\nMiquel Palanca Fern\xc3\xa1ndez\n_START_SECTION_\nTraject\xc3\xb2ria\n_START_PARAGRAPH_\nEl jugador es va formar a les categories inferiors del RCD Espanyol. El 29 d'abril de 2007, quan pertanyia al RCD Espanyol B, l'entrenador Ernesto Valverde el va fer debutar a Primera Divisi\xc3\xb3, jugant 67 minuts davant el Sevilla FC._NEWLINE_Sense arribar a fer-se un lloc al primer equip, i despr\xc3\xa9s del descens del RCD Espanyol B a Tercera divisi\xc3\xb3, el jove jugador va fitxar pel Real Madrid Castilla CF per dues temporades. Al filial blanc va aconseguir ser titular amb Julen Lopetegui, formant el joc ofensiu del Castilla juntament amb Alberto Bueno i Adam Szalai._NEWLINE_Va debutar a Primera divisi\xc3\xb3 amb el Real Madrid el 13 de desembre del 2008 contra el FC Barcelona en el cl\xc3\xa0ssic, de mans de l'entrenador Juande Ramos, en la qual va ser la seva primera convocat\xc3\xb2ria amb el primer equip._NEWLINE_El 24 d'agost de 2009 va ser cedit al CE Castell\xc3\xb3 per una temporada._NEWLINE_L'estiu del 2013 despr\xc3\xa9s de l'ascens de l'Elx a Primera va ser traspassat al Numancia."